
Parlamentul României

Camera Deputaţilor

Comisia pentru Sănătate şi Familie         
Bucureşti,  9 februarie 2022
Nr. 4c-10/386
BIROULUI PERMANENT
AL

CAMEREI DEPUTAȚILOR

Vă înaintăm, alăturat,  raportul  asupra proiectului de Lege  privind aprobarea Ordonanţei de urgenţă a Guvernului nr.66/2021 pentru modificarea şi completarea Ordonanţei de urgenţă a Guvernului nr.126/2003 privind operarea, funcţionarea şi finanţarea asistenţei de urgenţă acordate cu elicoptere destinate serviciilor aeromedicale de urgenţă şi pentru simplificarea procedurilor de desemnare ale unităţilor sanitare ca operatori medicali, precum şi pentru abrogarea unor acte normative trimis Comisiei pentru sănătate şi familie spre dezbatere,  în fond, cu adresa nr. PLx 407/2021  din  4 octombrie 2021.
În raport cu obiectul şi conţinutul reglementării, proiectul de lege face  parte din categoria legilor ordinare.
PREŞEDINTE,

Dr.Nelu TĂTARU                                                                 

Nr. 4c-10/386
RAPORT        

asupra proiectului de Lege  privind aprobarea Ordonanţei de urgenţă a Guvernului nr.66/2021 pentru modificarea şi completarea Ordonanţei de urgenţă a Guvernului nr.126/2003 privind operarea, funcţionarea şi finanţarea asistenţei de urgenţă acordate cu elicoptere destinate serviciilor aeromedicale de urgenţă şi pentru simplificarea procedurilor de desemnare ale unităţilor sanitare ca operatori medicali, precum şi pentru abrogarea unor acte normative
În temeiul dispoziţiilor art.95 și 117 alin.(3) din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere în fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.66/2021 pentru modificarea şi completarea Ordonanţei de urgenţă a Guvernului nr.126/2003 privind operarea, funcţionarea şi finanţarea asistenţei de urgenţă acordate cu elicoptere destinate serviciilor aeromedicale de urgenţă şi pentru simplificarea procedurilor de desemnare ale unităţilor sanitare ca operatori medicali, precum şi pentru abrogarea unor acte normative trimis  cu adresa  nr. PLx 407/2021  din  4 octombrie 2021. 
Senatul, în calitate de primă Cameră sesizată , a adoptat proiectul de lege în şedinţa din 27 septembrie 2021, în condițiile articolului 115 alineatul (5) teza a III-a din Constituția României, republicată.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

La întocmirea prezentului raport , Comisia pentru sănătate şi familie a avut în vedere :

· avizul favorabil al Consiliului Legislativ (nr.496 din 29.06.2021);
· avizul favorabil al Consiliului Economic și Social (nr.4972 din 29.06.2021);
· avizul favorabil al Comisiei pentru muncă și protecție socială    ( nr.4c-9/726 din 18.10.2021);
· avizul favorabil al Comisiei pentru drepturile omului, culte și problemele minorităților naționale ( nr.4c-6/901/14.10.2021 );
· avizul favorabil al Comisiei pentru administrație publică și amenajarea teritoriului ( 4c-7/446 din 9.11.2021);
· avizul favorabil al Comisiei juridice, de disciplină și imunități     ( nr.4c-13 din 13.12.2021).
Proiectul de lege are ca obiect de reglementare asigurarea cadrului normativ coerent şi unitar în ceea ce priveşte desemnarea operatorilor aeromedicali prin hotărâre a Guvernului, şi crearea premiselor eficientizării misiunilor aeromedicale prin eliminarea situaţiilor, cunoscute în practică, în care operatorul aeromedical desemnat se află în imposibilitatea asigurării de personal medical pentru misiunile de salvare. În acest caz, operatorii medicali desemnaţi încheie protocoale de colaborare cu unităţi sanitare, care, prin personalul propriu din unităţile şi compartimentele de primiri urgenţe, vin în compunerea echipajelor medicale ale operatorului medical desemnat.

Membrii Comisiei pentru sănătate şi familie au examinat proiectul de lege în şedinţa din 8 februarie 2022. La lucrările comisiei , deputații şi-au înregistrat prezenţa conform listei de prezenţă. 
 Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

În urma finalizării dezbaterilor, membrii Comisiei pentru sănătate și familie  au hotărât, cu majoritate de voturi, să propună plenului Camerei Deputaților adoptarea proiectului de lege în forma prezentată de Senat.

                       PREŞEDINTE,                                        SECRETAR,
           Dr.Nelu TĂTARU                                 Liviu Ioan BALINT

  Șef birou, Cristina Bologan

